Alfa Romeo 166

Alfa Romeo 166 (type 936) var en øvre mellemklassebil fra den italienske bilfabrikant Alfa Romeo. Modellen kom på markedet i oktober 1998 som efterfølger for Alfa Romeo 164.

166 var baseret på samme platform som forgængeren, som dog var blevet modificeret med nye hjulophæng. Dermed var forakslen blevet udstyret med dobbelte tværled i stedet for MacPherson-fjederben, og bagakslen med en multiledsaksel i stedet for forgængerens Camuffo-aksel. Også karrosseridesignet var af økonomiske årsager stærkt rettet mod forgængeren, f.eks. placering og form af front- og bagrude.

Teknisk set fandtes modellen i tre forskellige generationer: Den første til efteråret 2000, den anden til sensommeren 2003 og den tredje til produktionen sluttede i midten af 2007.

Design 

Et særligt kendetegn for de to første generationer var de relativt små forlygter (halogen- eller xenonlys) med indvendigt nærlys og fjernlyslygter med integreret positionslys. Usædvanlig var derudover bilens flade front.

På den tredje generation var fronten blevet modificeret og var nu rundere. Den havde bredere forlygter (nu som ekstraudstyr med bi-xenonlys), en "Scudetto" (Alfa-hjerte) i dobbelt størrelse og en venstremonteret, forreste nummerplade, som første gang var set på den mindre Alfa Romeo 156. I kabinen kom der nye materialer.

Bilen bar også en lille teknisk innovation, da Alfa Romeo allerede da modellen blev introduceret i 1998 havde udført de bageste blinklys som lysdioder i stedet for glødelamper. Først 8 til 10 år senere blev denne teknik i større omfang brugt af andre bilfabrikanter.

Facelift 
Motorerne blev modificeret i oktober 2000 for at kunne opfylde den nye Euro3-norm, hvilket de hidtidige motorer med Euro2-norm ikke kunne. Samtidig kom der et nyt, hurtigere navigationssystem, benævnt "G3".

I begge generationerne havde 2,5- og 3,0-litersmotorerne enten 5- (senere 6-)trins manuel gearkasse eller 4-trins automatgear (Sportronic) fra ZF. Automatgearet havde også manuel skiftemulighed.

I september 2003 fik modellen et optisk facelift med ændret frontparti, så den lignede modellerne 156 og GT.

Automatgearet kunne nu kun fås i kombination med 3,0-litersmotoren, hvor 3,2'eren (kendt fra 156 GTA, men her med 7 kW (10 hk) mindre) kun fandtes med 6-trins manuel gearkasse. Ny var også den 2,4-liters turbodieselmotor med 20 ventiler og 129 kW (175 hk, senere 132 kW (180 hk)), som kunne fås med enten sekstrins manuel eller femtrins automatisk gearkasse. Versionen med automatgear havde dog kun 330 i stedet for 385 Nm.

I løbet af årene blev den ene motor efter den anden taget af programmet, så programmet fra sommeren 2006 kun omfattede den 2,4-liters dieselmotor og den 3,2-liters benzinmotor.

I slutningen af 2007 udgik bilen af produktion. Der er endnu ikke blevet introduceret nogen efterfølger.

Tekniske data

Benzinmotorer

Bemærkninger 
 Versionerne med benzinmotor er ikke E10-kompatible.

Dieselmotorer

Noter

Litteratur 
 Automobil Revue. Katalog 2000, 2001, 2004 og 2007 (på tysk og fransk).
 Alfa Romeo 166 instruktionsbog. Fiat Automobiler Danmark A/S, Eftermarkedsafdeling, oktober 1998. Nr. 160490808, 1. udgave.

Eksterne henvisninger 

166
Øvre mellemklassebiler
Forhjulstrukne biler
Biler introduceret i 1998
Biler fra 1990'erne
Biler fra 2000'erne